ئەفریقای باشوور

کۆماری ئەفریقای باشوور وڵاتێکە کەوتووەتە باشووریترین شوێنی ئەفریقا کە ٢٬٧٩٨ کیلۆمەتر کەنارەی ھەیە لەسەر شازەریای ئەتڵەس و ھێند. لە باکوورەوە لەگەڵ نامبیا و بۆتسوانا و زیمباوە، و لەلای ڕۆژاواوە لەگەڵ مۆزامبیک و سوازیلەند ھاوسێیە. ئەفریقای باشوور بەھۆی جۆراجۆربوونی زمانەکان و فەرھەنگەکانی، لە دنیادا ناسراوە. لە دەستووری ئەو وڵاتەدا یازدە زمانی فەرمی دانراوە. دوو لەم زمانانە، بنچکەی ئەورووپیان ھەیە؛ ئافریکانس، زمانێکە کە لە زمانی ئەڵمانی وەرگیراوە و لە ئەفریقای باشووردا زۆرینەی سپی پێستەکان بەم زمانە قسەدەکەن. ئەگەرچی زمانی ئینگلیسی دەورێکی زۆری ھەیە لە ژیانی گشتییدا، بەڵام لە بەکارھێناندا پەنجەمین زمانی زۆربەکارھێنراوی ئەو وڵاتەیە. ئەفریقای باشوور لە ڕەگەزیشدا جۆراجۆرە. تا ڕادەی ٧٩٫٥٪ دانیشتووانی ئەم وڵاتە لە ڕەگەزی ڕەشپێستی ئەفریقایین؛ ژمارێکی زۆر ئەورووپی و ھێندی و پاشماوە بەڕەگەز تێکەڵن. نزیک چارەکێ لە دانیشتووانی ئەم وڵاتە بێکارن و بە ڕۆژی کەمتر لە ١٫٢٥ دۆلار لەڕۆژێکدا دەژین. ئەفریقای باشوور پڕجەماوەرترین وڵاتەی سەرانسەر جیھانە کە ژیانی ھاوسەریی دوو لە یەک جۆر بە فەرمی ڕێگە دەدات. سەرچاوەکان دەروازەی جوگرافیا دەروازەی ئەفریقا دەروازەی ئەفریقای باشوور دەروازەی وڵاتەکان